b'\n_START_ARTICLE_\nFender Princeton Reverb\n_START_SECTION_\nFender Princeton Reverb II\n_START_PARAGRAPH_\nFender Princeton Reverb II je gitarsko poja\xc4\x8dalo koje je za korporaciju Fender dizajnirao Paul Rivera \xc4\x8dije ime Rivera poja\xc4\x8dala nosi cijela serija Fenderovih modela. Model Princeton Reverb II proizvodio se od 1982. - 1986. godine. To je cijevno, kombo model poja\xc4\x8dalo snage 22 W s 1x12" zvu\xc4\x8dnikom, koji reverb i vibrato modul kontrolira uporabom podne pedale s dva prekida\xc4\x8da.\n_START_SECTION_\nReizdanja\n_START_PARAGRAPH_\nFender je 2008. godine ponovno pokrenuo proizvodnju klasi\xc4\x8dnih modela gitarskih poja\xc4\x8dala iz \'60-te, s modelom Blackface i Princeton Reverb modelom iz \'65-te godine. Odlika izvornih Princeton cijevnih modela je rasko\xc5\xa1an, dinami\xc4\x8dan i \xc4\x8dist zvuk, \xc5\xa1to se nastojalo primjeniti i na reizdanja modele. Tako da modeli Blackface kao jednostavna jednokanalna poja\xc4\x8dala imaju kvalitetan zvuk, ali samo 15 W snage, pa su stoga pogodna za sobne svirke ili manje probe. Dok je model Princeton Reverb tako\xc4\x91er s 15 W snage \xc4\x8desto uporabljen i za ozbiljniji rad pri snimanju glazbenih materijala u studiju.'